Hi, I’m Errieda du Toit, food lover from Cape Town and the Huiskok (home cook) part of the RSG radio Huiskok Glanskok duo & an obsessive cookbook collector and recipe magpie.
Although eating is a universal language I write mostly in Afrikaans, my mother tongue – a language as sweet, spicy, robust and hearty as a festive banquet.
Nou dat ek die kans het om oor myself te vertel: Ek en my man Ian woon en werk saam in Welgemoed, omring met ‘n mengelmoes katte, kuns, kuiergaste, hope kookboeke. Ons bedryf ‘n skakelmaatskappy oor kos, wyn, dekor en ander lekkerleef dinge.
Die mense en dinge waaroor ek die graagste skryf is die sout van die aarde eerder as die crème de la crème. Inspirasie lê dikwels in die oënskynlik-geringe, soos die eerste granaat van die seisoen,, ‘n flessie moskonfyt by ‘n padstal.
Mymerkos en kontreiskryfkuns: Ek droom van ‘n sabbatsreis waar ek die cuisine du terroir - die unieke kostaal van ‘n kontrei – in situ kan bestudeer soos veldkool van die Weskus en kambro uit die Karoo; brood uit ‘n bakoond op ‘n trekboerroete in die Sederberge. Suurvye uit die Sandveld.
Kosmense wat ek bewonder: Peter Veldsman spreek tot my inner-raconteur. Lannice Snyman is my kos-engel. Kobus van der Merwe van Oep ve Koep in Paternoster se vars benadering tot Weskus kontreikos. Marthinus van Schalkwyk van DW13 in Dunkeld West vir fine dining en sjef Nic van Wyk vir ongekunstelde super-lekker kos. Richard Carstens verskuif my kosgrense. Jamie Oliver het my man se vrese vir die kombuis getem. My vriendin Daleen – kookboek-uitgewer en skilferkors-koningin. Ottolenghi.
Ander belangstellings: Reis. Buenos Aires. Ook om net die kar te vat en kambro in die Karoo te gaan soek. Lees, alles waarop ek my hande kan lê. My versameling kookboeke is ook my werkboeke. Daar is boeke op die bedkassie, in die sitkamer, op die ou tweepoot-tafel in die voorportaal, dit stroom oor my tuiskantoor se lessenaar, lê op voetstoele en by kaggels, in hopies langs ‘n ou leunstoel, tot in die kleinhuisie.
Ander lekker dinge wat ek doen: Ek skryf gereeld vir SARIE KOS ‘n kosrubriek. Saam met my kosvriend Francois Ferreira neem ek al jare (‘last count’ 12 jaar) weekliks deel aan die RSG-program Huiskok Glanskok, wat my op my tone hou. (Ek is die ‘huiskok’ wat ‘n voorskoot dra, terwyl sjef Francois ‘n deftige sjefsbaadjie dra.) Ons boek Huiskok Glanskok het 2 jaar gelede verskyn.
Genoeg oor my – kom ons praat eerder oor kos. Share this:TwitterFacebookPinterestPrintLike this:Like Loading...	49 Responses to “About”
Is dít nie ‘n bydraende faktor tot die “klamheid” daarvan nie? Ek onthou so skalksweg dat my gade haar tjoklitkoeke op waspapier of so-iets (wens nou ek het beter opgelet) in die ondestebo koekpan vir selfs ‘n dag of wat laat rypword. Of speel my nostalgie nou kul-jou-hier, kul-jou-daar met my?
Reply	Kotie Brooks
Reply	My Food Memories
Reply	Riana Joubert
Reply	Ronel van Zyl
Reply	Linda Louwrens
Reply	Marianne Thiede
Reply	Delia Jordaan
Reply	elma turk.
Reply	Jurie Venter
Hi Errieda Baie dankie. Ek dink nie die brood hoef noodwendig asyn in te he nie. Dit was blykbaar wat die dametjies gese het maar wou nie die resep gee nie. Glowaar ‘n familie geheim… Lekker naweek! Groete Jurie
Goeie more Errieda Baie dankie dat jy teruggekom het na my toe. Blykbaar is daar olie, asyn en bruinsuiker in saam met margarine, sout, meel water en yeast. Dit is ‘n bruin brood wat baie “moist” en “solid” is. Die kors is ook nogal “crunchie”. Beste manier wat ek dit kan beskryf. Daar is nie sade in die brood nie. Dit is werklik die beste brood wat ek nog ooit ge-eet het. Hoop bogenoemde help. Baie dankie vir jou hulp. Lekker dag verder. Jurie
Reply	Danie Erasmus
Reply	Louise Grobler
Reply	Glenda von Benecke
Reply	Liefie Du Plessissmithall
Recent Posts	Dag van die Pampoenkoekies